Prvi snijeg

Kao fino istkano platno, snijeg je prekrio naš grad. Tako tih, mekan i miran, poput sna. Dok hodam neutabanim stazama, on mi škripi pod cipelama. Tragovi mojih koraka gube se u daljini…

Poput čarolije, sumornu šumu pretvorio je u raj – svaku, čak i najmanju grančicu uljepšao je svojom koprenom.

Čađavi dimnjaci odjenuli su najljepša odijela.

Svaka pahulja koja padne na moje lice, na moj dlan, odmah se otopi… o, kako je nježan!

Snijeg kao da ima neku moć, neku privlačnost. Zove me k sebi. Jednostavno ne mogu odoljeti.

Bacam se na snijeg i radim anđele… divan osjećaj. On je istovremeno hladan i topao: hladi naše tijelo, topi našu dušu i srce. Stvara neki osjećaj smirenosti, sreće i harmonije.

Ponekad se možemo osjećati i usamljeni, kad gledamo zaljubljene parove kako šeću, drže se za ruke i ljube dok im kosu polako prekrivaju pahuljice. Tada poželim imati nekog pokraj sebe, s kim ću ja šetati, držati se za ruke, ljubiti, raditi anđele, padati na zaleđenim cestama, smijati se…

Jednostavno, uživati u prvom snijegu.

Kristina Peršić, 1.a